ଭୁବନେଶ୍ବର, ମଇ ୨୩ (ଓଡିଶା ଡଟ କମ) ଗ୍ରାହକଙ୍କୁ ସ୍ବାସ୍ଥ୍ୟକର କୁକୁଡା ମାଂସ ଓ ଅଣ୍ଡା ସୁଲଭ ଦରରେ ଉପଲବ୍ଧ କରାଇବା ପାଇଁ ରାଜ୍ୟର ମତ୍ସ୍ୟ ଓ ପଶୁ ବିକାଶ ବିଭାଗ ଭୁବନେଶ୍ବରରେ ରବିବାର ଆରମ୍ଭ କରିବାକୁ ଯାଉଛନ୍ତି ଏକ ଅଭିନବ ବିକ୍ରୟ କେନ୍ଦ୍ର 'ଚିକେନ୍ ଫ୍ରେସ୍' ।
ବିଭାଗ ଅଧୀନରେ କାର୍ଯ୍ୟ କରୁଥିବା ଓପୋଲ୍ ଫେଡ ଦ୍ବାରା ସହିଦ ନଗରରେ ଆରମ୍ଭ ହେବାକୁ ଯାଉଥିବା ଏହି ବିକ୍ରୟ କେନ୍ଦ୍ରର ଉଦ୍ ଘାଟନ ବିଭାଗୀୟ ମନ୍ତ୍ରୀ ପ୍ରଦୀପ କୁମାର ମହାରଥୀ କରିବେ ।
ଅର୍ଡର ଦେବାର ଦଶ ମିନିଟ ଭିତରେ ଗ୍ରାହକମାନେ ଏହି ବିକ୍ରୟ କେନ୍ଦ୍ରରୁ ସୁଲଭ ଦରରେ ସମ୍ପୁର୍ଣ ସ୍ବାସ୍ଥ୍ୟକର ଓ ପ୍ରସେସ ହୋଇଥିବା କୁକୁଡା ମାଂସ ପାଇପାରିବେ । ଗ୍ରାହକ ନିଜ ପସନ୍ଦ ମୁତାବକ ବ୍ରଏଲର ଚିକେନ ଓ ଦେଶୀ କୁକୁଡାର ଅଂଶ ଯଥା ଲେଗ ପିସ, ଚେଷ୍ଟ ଇତ୍ୟାଦି ମଧ୍ୟ ଅର୍ଡର ଦେଇ ପାଇପାରିବେ ।
ରାଜ୍ୟ ସରକାରଙ୍କ ଅନୁଦାନରେ ଓପୋଲ୍ ଫେଡ୍ ସ୍ଥାପନ କରିଥିବା ଇଉନିଟରେ ପ୍ରତିଦିନ ପ୍ରାୟ ଦୁଇ ହଜାର ବ୍ରଏଲର କୁକୁଡା ପ୍ରସେସ କରାଯାଇ ପାରିବ ।
ଏଠାରେ ଉଲ୍ଲେଖ ଯୋଗ୍ୟ ଯେ ବିଭାଗର ସଚିବ ବିଷ୍ଣୁପଦ ସେଠୀଙ୍କ ଉଦ୍ୟମ ଓ ତତ୍ବାବଧାନରେ ସହରରେ ସ୍ଥାପନ କରାଯାଇଥିବା ଚିଲିକା ଫ୍ରେସ ଗ୍ରାହକଙ୍କୁ ସ୍ବାସ୍ଥ୍ୟକର ଚିଲିକା ମାଛ ବିତରଣ କରିଆସୁଅଛି ।
୨୦୧୪-୧୫ ଆର୍ଥିକ ବର୍ଷରେ ମାଛ ଉତ୍ପାଦନ ପୂର୍ବ ବର୍ଷ ତୁଳନାରେ ୧୩ ପ୍ରତିଶତ ବୃଦ୍ଧି ପାଇ ରାଜ୍ୟ ସ୍ବାବଲମ୍ବୀ ହୋଇପାରିଥିବା ବେଳେ ବିଦେଶକୁ ମଧ୍ୟ ରପ୍ତାନି ୨୬ ପ୍ରତିଶତ ବୃଦ୍ଧି ପାଇଛି ।
ରାଜ୍ୟରେ ଜଣ ପିଛା ମାଛ ଖାଇବା ପରିମାଣ ୨୦୧୩ - ୧୪ ଓ ୨୦୧୨-୧୩ରେ ହାରାହାରି ୯.୧୩ କେଜି ରହିଥିବା ବେଳେ ୨୦୧୪-୧୫ରେ ଏହା ୯.୪୦ କେଜିକୁ ବୃଦ୍ଧି ପାଇଛି । ଜାତୀୟ ସ୍ତରରେ ମୁଣ୍ଡ ପିଛା ବାର୍ଷିକ ମାଛ ଖାଇବା ପରିମାଣ ହେଉଛି ୯.୮ କିଲୋଗ୍ରାମ ।
ଭୁବନେଶ୍ବର, ମଇ ୨୦ (ଓଡିଶା ଡଟ କମ) ଓଡିଶା ରାଜ୍ୟ ସମବାୟ ଦୁଗ୍ଧ ଉତ୍ପାଦକ ମହାସଂଘ ଲିମିଟେଡ ( ଓମଫେଡ) ଖୁବ ଶୀଘ୍ର କଟକ ଜିଲ୍ଲାର ଚୌଦ୍ବାର ଠାରେ ୨୮୫.୭୧ କୋଟି ଟଙ୍କା ବ୍ୟୟରେ ଏକ ଅତ୍ୟାଧୁନିକ ସ୍ବୟଂଚାଳିତ ଡାଏରୀ ପ୍ଳାଣ୍ଟ ପ୍ରତିଷ୍ଠା କରିବ ।
ଏ ସଂକ୍ରାନ୍ତୀୟ ଏକ ପ୍ରସ୍ତାବକୁ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କ ମଞ୍ଜୁରି ମିଳିଥିବା ସଂସ୍ଥାର ଜେନେରାଲ ମ୍ୟାନେଜର ବସନ୍ତ କୁମାର ମିଶ୍ର କହିଛନ୍ତି । ଗତ ନଭେମ୍ବର ମାସରେ ମୁଖ୍ୟମନ୍ତ୍ରୀ ସାମର୍ଥ୍ୟର ବିସ୍ତାର ଓ ନୂଆ ଅତ୍ୟାଧୁନିକ କାରଖାନା ସ୍ଥାପନ କରି ଦୁଗ୍ଧ ଉତ୍ପାଦନ ବଢାଇବା ପାଇଁ ଓମଫେଡ କତ୍ତୃପକ୍ଷଙ୍କୁ କହିଥିଲେ ।
ଓମଫେଡ ଅଧ୍ୟକ୍ଷ ତଥା ମତ୍ସ୍ୟ ଓ ପଶୁ ସମ୍ପଦ ବିକାଶ ବିଭାଗ ସଚିବ ବିଷ୍ଣୁପଦ ସେଠୀ ଏ ସଂକ୍ରାନ୍ତରେ ସରକାରଙ୍କୁ ଆବଶ୍ୟକ ପ୍ରସ୍ତାବ ଦେଇଥିଲେ ।
ଉନ୍ନୟନ କମିଶନର ଉପେନ୍ଦ୍ରନାଥ ବେହେରାଙ୍କ ଅଧ୍ୟକ୍ଷତାରେ ଅନୁଷ୍ଠିତ ହୋଇଥିବା ଉଛ କ୍ଷମତା ସଂପର୍ଣ କମିଟି ବୁଧବାର ମଞ୍ଜୁର କରିଥିବା ଏହି ପ୍ରସ୍ତାବ କାର୍ଯ୍ୟକାରୀ ହେଲେ ଓମଫେଡର ଦୁଗ୍ଧ ଉତ୍ପାଦନ ଦୈନିକ ପାଞ୍ଚ ଲକ୍ଷ ଲିଟରରୁ ବାର ଲକ୍ଷ ଲିଟରକୁ ବୃଦ୍ଧିପାଇବ । ଅଶୀ ଦଶକରେ ବେହେରା ଏହି ସଂସ୍ଥାର ପରିଚାଳନା ନିର୍ଦ୍ଦେଶକ ଥିଲେ ।
କ୍ଷମତା ବିସ୍ତାର, ଓ ନୂଆ ସ୍ବୟଂଚାଳିତ ଡାଏରୀ କାରଖାନା ପ୍ରତିଷ୍ଠା କରିବା ପ୍ରସ୍ତାବ ସହ ଓମଫେଡ ଆଗାମୀ ଦିନରେ ଅଧିକ ସଂଖ୍ୟାରେ ଦୁଗ୍ଧ ଚାଷୀଙ୍କୁ ଦୁଗ୍ଧ ସମବାୟ ସଂସ୍ଥା ମାନଙ୍କରେ ପଞ୍ଜୀକୃତ କରାଇବା ଲକ୍ଷ୍ୟ ରଖିଛି ।
ପଞ୍ଜୀକୃତ ଦୁଗ୍ଧ ଚାଷୀଙ୍କ ସଂଖ୍ୟାକୁ ୨.୮ ଲକ୍ଷରୁ ପାଞ୍ଚ ଲକ୍ଷ କରିବା ଓ ଦୁଗ୍ଧ ସମବାୟ ସଂସ୍ଥାର ସଂଖ୍ୟାକୁ ୫୫୫୩ ରୁ ୭୦୦୦କୁ ବୃଦ୍ଧି କରିବା ମଧ୍ୟ ଯୋଜନା ଥିବା ସେ କହିଛନ୍ତି ।
ଭୁବନେଶ୍ବର, ମଇ ୧୨ (ଓଡିଶା ଡଟ କମ) ୨୦୧୪-୧୫ ଆର୍ଥିକ ବର୍ଷରେ ରାଜ୍ୟରେ ମାଛ ଉତ୍ପାଦନ ପୂର୍ବ ବର୍ଷ ତୁଳନାରେ ୧୩ ପ୍ରତିଶତ ବୃଦ୍ଧି ପାଇଥିବା ବେଳେ ବିଦେଶକୁ ରପ୍ତାନି ୨୬ ପ୍ରତିଶତ ବୃଦ୍ଧି ପାଇ ଥିବା ଜଣେ ବରିଷ୍ଠ ବିଭାଗୀୟ ଅଧିକାରୀ ମଙ୍ଗଳବାର କହିଛନ୍ତି ।
୨୦୧୪-୧୫ ଆର୍ଥିକ ବର୍ଷରେ ରାଜ୍ୟରେ ୪୬୭ ୦୭୬ ଟନ ମାଛ ଉତ୍ପାଦନ ହୋଇଥିବା ବେଳେ ପୂର୍ବ ବର୍ଷ ଏହା ୪୧୩୮୮୯ ଟନ ରହିଥିଲା ।
ସଚିବାଳୟ ରେ ମୁଖ୍ୟ ଶାସନ ସଚିବ ଗୋକୁଳ ଚନ୍ଦ୍ର ପତି ସୋମବାର ବିଭାଗର କାର୍ଯ୍ୟ ସମୀକ୍ଷା କରି ଆଗାମୀ ଦିନରେ ଉତ୍ପାଦନ ଅଭିବୃଦ୍ଧି ହାରକୁ କୋଡିଏ ପ୍ରତିଶତ କରିବାକୁ ପରାମର୍ଶ ଦେଇଥିଲେ ।
ଏଥିପାଇଁ ଉପଯୁକ୍ତ ପ୍ରଯୁକ୍ତି ବିଦ୍ୟାର ପ୍ରୟୋଗ ଓ ମତ୍ସ୍ୟ ଚାଷୀଙ୍କୁ ଉତ୍ସାହିତ କରିବା ପାଇଁ ସମସ୍ତ ସୁବିଧା ସୁଯୋଗ ଯୋଗାଇଦେବା ପାଇଁ ବୈଠକରେ ଗୁରୁତ୍ବ ଆରୋପ କରାଯାଇଥିଲା ।
୨୦୧୪-୧୫ ଆର୍ଥିକ ବର୍ଷରେ ରାଜ୍ୟରେ ପୂର୍ବବର୍ଷ ତୁଳନାରେ ଅଧିକ ଚାରି ହଜାର ହେକ୍ଟର ଅଞ୍ଚଳରେ ମାଛ ଚାଷ କରାଯାଇଥିବା ବିଭାଗୀୟ ସଚିବ ବିଷ୍ଣୁପଦ ସେଠୀ କହିଛନ୍ତି ।
ଠିକ ସେହି ପରି ବିଦେଶକୁ ରାଜ୍ୟରୁ ମାଛ ଜାତୀୟ ଦ୍ରବ୍ୟର ରପ୍ତାନି ମଧ୍ୟ ବୃଦ୍ଧି ପାଇଛି । ୨୦୧୪-୧୫ ଆର୍ଥିକ ବର୍ଷରେ ୨୩୦୦ କୋଟି ଟଙ୍କାର ରପ୍ତାନି ହୋଇଥିବା ବେଳେ ଏହାର ପୂର୍ବ ବର୍ଷ ଏହା ୧୮୧୭ କୋଟି ଟଙ୍କା ରହିଥିବା ସେ କହିଛନ୍ତି ।
ରାଜ୍ୟରେ ଜଣ ପିଛା ମାଛ ଖାଇବା ପରିମାଣ ୨୦୧୩ - ୧୪ ଓ ୨୦୧୨-୧୩ରେ ହାରାହାରି ୯.୧୩ କେଜି ରହିଥିବା ବେଳେ ୨୦୧୪-୧୫ରେ ଏହା ୯.୪୦ କେଜିକୁ ବୃଦ୍ଧି ପାଇଛି । ଜାତୀୟ ସ୍ତରରେ ମୁଣ୍ଡ ପିଛା ବାର୍ଷିକ ମାଛ ଖାଇବା ପରିମାଣ ହେଉଛି ୯.୮ କିଲୋଗ୍ରାମ ।
ସେ କେଉଁ ବିଶ୍ବବିଦ୍ୟାଳୟର ଛାତ୍ର ?
ବିଶ୍ବ ସାହିତ୍ୟ, ସଂସ୍କୃତି ଏବଂ ଧର୍ମ ଦରବାରକୁ ଓଡିଶାର ମହନୀୟ ଅବଦାନ ହେଉଛି ପ୍ରବୃଦ୍ଧ ଗୁରୁ ମହିମା ଗୋସାଇଁଙ୍କ ଦ୍ବାରା ପ୍ରଚାରିତ ମହିମା ଧର୍ମ । ଏହି ଧର୍ମକୁ ସାର୍ବଜନୀନ କରିବାରେ ତାଙ୍କର ପଟ୍ଟଶିଷ୍ୟ ସନ୍ଥ କବି ଭୀମଭୋଇ ପ୍ରମୁଖ ଭୂମିକା ଗ୍ରହଣ କରିଥିଲେ।
ତାଙ୍କ ଦ୍ବାରା ରଚିତ 'ସ୍ତୁତି ଚିନ୍ତାମଣି' ମହିମା ଧ୍ରମର ମୁଖ୍ୟ ଧର୍ମଗ୍ରନ୍ଥ । ଅସଂଖ୍ୟ ଭଜନ ରଚନା କରି ସେ ମହିମା ଧର୍ମକୁ ପୁରପଲ୍ଲୀରେ ଜନସାଧାରଣଙ୍କ ମଧ୍ୟରେ ଗ୍ରହଣୀୟ କରିପାରିଥିଲେ।
ବହୁସଂଖ୍ୟକ ଧର୍ମଗ୍ରନ୍ଥ ଯଥା ଆଦିଅନ୍ତ ଗୀତା, ଶ୍ରୁତି ନିଷେଧ ଗୀତା ଇତ୍ୟାଦି ମହିମା ପନ୍ଥୀଙ୍କ ଦ୍ବାରା ଆଦୃତ ହୋଇଛି।ଗୀତା, ମହାଭାରତ, ରାମାୟଣ, ଉପନିଷଦ, ପୁରାଣ ମାନଙ୍କର ଗୂଢ ଏବଂ ଜଟିଳ ତତ୍ତ୍ୱକୁ ସରଳ ଏବଂ ସାବଲୀଳ ଭାଷାରେ ସେ ବାଖ୍ୟା କରିଛନ୍ତି। ଯୁଗଯୁଗ ଯାଏ ସ୍ତୁତି ଚିନ୍ତାମଣି, ଯାହାକୁ ଭୀମଭୋଇଙ୍କ ସର୍ବଶ୍ରେଷ୍ଠ କୃତ୍ତି ଏକ ଅମୂଲ୍ୟ ସମ୍ପଦ ହୋଇ ରହିବ ।
ଯାହା ଉଲ୍ଲେଖ ଅଛି, ସୋନପୁର ଜିଲ୍ଲାସ୍ଥିତ ଖଲିଆପାଲି ଆଶ୍ରମରେ ସେ ଏକ ସାଙ୍ଗେ ଚାରି ଗୋଟି ଭଜନ ଶ୍ରୁତଲିଖନ ଆକାରରେ ରଚନା କରୁଥିଲେ, ଚାରି ଜଣ ଶିଷ୍ୟଙ୍କ ମାଧ୍ୟମରେ । କିଏ କୁହେ ସେ ଜନ୍ମରୁ ଅନ୍ଧ ଥିଲେ।
ଏକ ଦରିଦ୍ର କନ୍ଧ ପରିବାରରେ ଜନ୍ମ ଗ୍ରହଣ କରି, ବାଲ୍ୟ କାଳରୁ ଅନାଥ ଭାବେ ବହୁ କଷ୍ଟରେ ମୂଲ ଲାଗି ଗାଈ ଚରାଇ ପେଟ ପୋଷୁଥିଲେ। ଜୀବନ ଯନ୍ତ୍ରଣାରେ ଜର୍ଜରିତ ଭୀମଭୋଇ ତାଙ୍କର ଦୁଃଖ ବର୍ଣ୍ଣନା କରିଛନ୍ତି ତାଙ୍କର ଲେଖା ମାଧ୍ୟମରେ ।
ଏହା ସମସ୍ତଙ୍କୁ ବିସ୍ମିତ କରେ ଯେ ଏତେ ପାଣ୍ଡିତ୍ୟ ସେ କେଉଁଠୁ ପାଇଲେ। ସେ କେଉଁ ବିଶ୍ବବିଦ୍ୟାଳୟରେ ଅଧ୍ୟୟନ କରିଥିଲେ ? ତାଙ୍କ ରଚନା ସବୁରେ ଯେଉଁ ଗୁଢତତ୍ତ୍ବ ଏବଂ ବିରଳ ଶିକ୍ଷା ଲିପିବଦ୍ଧ ହୋଇଛି ସେ ସବୁ ବିନା ଅଧ୍ୟୟନରେ ବୁଝିବା ସମ୍ଭବ ନୁହେଁ।
ହୋଇଲି କବି ପଣ୍ଡିତ।
ପିତା ଅଟନ୍ତି ମୋ ଅନାଦି ଠାକୁର,
ମାତା ଆଦି ଶକ୍ତି ନାରୀ।
ଦୂତୀ ଯୁଗଳରୁ ଜନମ ଲଭିଛି ,
(ତ୍ରିଂଶବୋଲି -ପ୍ରଥମ ପଦ)
ଭୀମଭୋଇ ଥିଲେ ଗୋଟାପଣେ ସତ୍ୟସନ୍ଧ। ସେ ବାରମ୍ବାର ଘୋଷଣା କରିଛନ୍ତି ଯେ ଯେଉଁଠି ସତ୍ୟ ନାହିଁ ସେହିଠାରେ ପ୍ରଭୁ ମଧ୍ୟ ନାହାନ୍ତି । ତାଙ୍କ ଅଧ୍ୟୟନ ଏବଂ ପ୍ରତିଭାର ସ୍ରୋତ ସମ୍ବନ୍ଧରେ ସେ ତିନୋଟି ବିଷୟରେ ଉଲ୍ଲେଖ କରିଛନ୍ତି।
ପ୍ରଥମରେ ସେ କହିଛନ୍ତି ଯେ ସେ ମାତୃଗର୍ଭରେ ଥିଲା ସମୟରେ କିଛି କିଛି ପାଠ ପଢିଛନ୍ତି। ଏହି ଦିବ୍ୟାତ୍ମାଙ୍କ ଏତାଦୃଶ ଉକ୍ତିରେ ବିସ୍ମିତ ହେବାର ନହିଁ। ମହାଭାରତରେ ମଧ୍ୟ ବର୍ଣ୍ଣନା ଅଛି ଯେ ଅଭିମନ୍ୟୁ ମାତୃଗର୍ଭରେ ଥିବା ସମୟରେ ଚକ୍ରବ୍ୟୂହର ଭେଦ ଜାଣିଥିଲେ।
ଦ୍ବିତୀୟ କଥା ହେଲା, ପୂର୍ବ ଜନ୍ମର ତପସ୍ୟା ଫଳରେ ତାଙ୍କୁ କବିତ୍ବପ୍ରାପ୍ତ ହୋଇଛି ଏବଂ ସେ ମାତୃଗର୍ଭରୁ କବିତ୍ବ କଳା ଗ୍ରହଣ କରି ଜନ୍ମଲାଭ କରିଛନ୍ତି। ତୃତୀଯରେ ଭୀମଭୋଇ ଆଉ ଏକ ମାଧ୍ୟମରୁ ଶିକ୍ଷା ଲାଭ କରିଥିବାର ପ୍ରକାଶ କରିଛନ୍ତି, ଯାହା ହେଉଛି 'ଅନୁଭବ'। ସ୍ବୀୟ ରଚନାରେ ସେ ଲେଖିଛନ୍ତି- "ଅନୁଭବରେ ଜ୍ଞାନ ଭେଦ, ସଋ ନୁହଇ ଚାରିବେଦ"। (ନିର୍ବେଦ ସାଧନା)
ଜ୍ଞାନ ନୁହେଁ, ବୁଦ୍ଧି ନୁହେଁ, କଲ୍ପନା ନୁହେଁ, ଅନଭବ ହିଁ ଧର୍ମ ଜ୍ଞାନର ଏକ ମାତ୍ର କଷଟି। ଧର୍ମ ଏବଂ ଦର୍ଶନ କ୍ଷେତ୍ରରେ ଏହା ସମସ୍ତ ଦିଗରୁ ସ୍ବୀକୃତ। ଏହି ତତ୍ତ୍ବକୁ ଭୀମଭୋଇ ସମ୍ପୂର୍ଣ୍ଣ ରୂପେ ଆୟତ୍ତ କରି ଈଶ୍ବରୀୟ ସିଦ୍ଧିପ୍ରାପ୍ତ ହୋଇଥିଲେ, ଯାହାକି କେବଳ ତାଙ୍କ ସଦୃଶ ଯୁଗପୁରୁଷଙ୍କ ଠାରେ ସମ୍ଭବ।
କମିଶନର ତଥା ଶାସନ ସଚିବ,
ମତ୍ସ୍ୟ ଓ ପ୍ରାଣୀ ସମ୍ପଦ ବିକାଶ ବିଭାଗ,
